
AMBICIOZNIM PRORAČUNOM DO 
OSTVARENJA DUGO GEKANIH PROJEKATA 


Općinsko vijeće Općine Radoboj je u posljednjim danima 
2013. godine donijelo Proračun za 2014. godinu. Proračun 
je ambiciozan i razvojno orijentiran, te će se njime krenuti u 
rješavanje izazova koje stanovnici već godinama traže i ističu. 
Kako nam ove godine zima još nije pokazala zube, sa nekim 
projektima već se i krenulo, a o čemu možete čitati u ovom 
broju lista. Za kapitalne projekte se čeka početak proljeća i bo- 
lji vremenski uvjeti jer će ti radovi i potrajti nešto duže. Među 
prvima treba spomenuti obnovu stare zgrade Općine u koju 
će se uložiti oko 1,5 milijuna kuna te će ona nakon toga biti vi- 
šenamjenska. Stanovnici Radoboja će tako dobiti novouređe- 
nu ordinaciju opće medicine dok se ostatak prostora planira 
urediti za potrebe ljekarne o čemu se već godinama priča. Na 
katu će se osigurati prostor za rad Javne ustanove za uprav- 
ljanje zaštićenim prirodnim vrijednostima Krapinsko-zagorske 
županije koja će se iz Krapine preseliti u Radoboj, a prostor za 
rad će dobiti i radobojske udruge. Uslijediti će i veći zahvati na 
zgradama nogometnog kluba i DVD-a Radoboj na kojime se 
planira izmijeniti dotrajala stolarija i nakon toga urediti nove 
toplinske fasade. Ukupni trošak njihove obnove kreće se oko 
500 tisuća kuna, a sredstva za tu namjenu već su osigurana od 
strane Fonda za zaštitu okoliša i energetsku učinkovitost. 


Ove godine će uslijediti i sanacija klizišta u Orehovcu Ra- 
dobojskom i u zaselku Ivčeki za koje se prema projektu planira 
izdvojiti 500 tisuća kuna. Nastaviti će se i gradnja i završetak 
nogostupa, posebno u Šemnici Gornjoj za što je planirano 130 
tisuća kuna. Kad je riječ o cestama, važno je naglasiti da se ove 
godine planira izdvojiti i 200 tisuća kuna za rješavanje pitanja 
vlasništva nad nerazvrstanim cestama. To znači da će se krenu- 
ti u rješavanje imovinsko-pravnih odnosa i ucrtavanjem cesta 
prema stvarnom stanju u katastar čime će se stvoriti preduvjet 
za prijavljivanje obnove tih cesta na fondove EU. Kao kapitalni 
projekt za ovu godinu planira se dogradnja područne škole 
u Jazvinama za što se planira utrošiti 5,8 milijuna kuna koja 
će se osigurati iz različitih izvora, gdje treba napomenuti kako 
Općina planira uzeti kredit u iznosu od 4,5 milijuna kuna. Pla- 
nira se uređenje prostora ispred mrtvačnice, daljnja izgradnja 
i modernizacija javne rasvjete. Ove bi se godine kraju moglo 
privesti i uređenje Zavičajne zbirke koja bi trebala postati ma- 
mac za turiste, posebno posjetitelje Muzeja krapinskih nean- 
dertalaca, a čime bi se trebali stvoriti povoljni uvjeti za razvoj 
turizma. Paralelno sa Zbirkom za ovu godinu planira se i kup- 
nja lovačkog doma u naselju Crneki koji bi nakon obnove i 
uređenja trebao postati prvi hostel na ovom području. 


Oko 300 tisuća kuna osigurano je za izradu dokumenta- 
cije za gradnju sportsko-rekreacijskog centra kod igrališta 
nogometnog kluba koji će se u slijedećim godinama kandi- 
dirati za sredstva iz fondova EU. U ovoj lepezi projekata mo- 
ramo spomenuti i sufinanciranje rješavanja dokumentacije za 
izgradnju kanalizacijske mreže na području općine u sklopu 
projekta odvodnje za grad Krapinu i okolne općine. Tijekom 
godine će se privesti kraju i izgradnja unutarnje prometnice u 
poduzetničkoj zoni Brod. Ukupni planirani prihodi prema Pro- 
računu za 2014. iznose oko 15,5 milijuna kuna, dok se rashodi 
planiraju na razini od 19,5 milijuna kuna s napomenom da će 
razliku pokriti kredit. Za razliku od prošle godine kada je Pro- 
račun donesen jednoglasno odnosno uz potporu oporbenog 
HDZ-a, ove godine se isti slučaj nije dogodio, pa je tako pro- 
račun uz izostanak 2 oporbena vijećnika izglasan sa 7 glasova 
za i 4 protiv. 


U JESENJU 
PRORAČUN 
DONESEN JEDNOGLASNO 


Na svojoj 6. sjednici održanoj 13. prosinca 2013. go- 
dine, Općinsko vijeće Općine Jesenje jednoglasnom je 
odlukom usvojilo Proračun za 2014. godinu s projekci- 
jama za 2015.-2016. godinu te svim provedbenim pro- 
gramima. 


Proračun sadrži stavke kojima je određeno financira- 
nje Upravnih tijela Općine, investicijskih ulaganja, soci- 
jalnog programa, institucija i udruga koje se financiraju 
iz općinskog proračuna. Prihodi za 2014. godinu planirani 
su u iznosu od 6.866.360,00 kuna. Shodno planiranim pri- 
hodima, planirani su rashodi i izdaci, a najznačajniji su 
sljedeći: 

Redovni izdaci planirani su u iznosu od 1.859.450,00 
kuna. Za Program komunalnih usluga (javna rasvje- 
ta, groblje, vodoopskrba) planira se utrošiti iznos od 
1.494.000,00 kuna; to se prvenstveno odnosi na rekon- 
strukciju i izgradnju vodoopskrbnog sustava za što je 
planiran iznos od 1.248.000,00 kuna. 

Za sanaciju, izgradnju, asfaltiranje i održavanje ne- 
razvrstanih općinskih cesta i sanaciju klizišta na njima 
planira se utrošiti 1.343.000,00 kuna. | u 2014. godini 
značajna sredstva planirana su za program obrazovanja 
u koji ulaze stipendije učenicima srednjih škola i stu- 
dentima, sufinanciranje boravka djece u vrtićima, teku- 
ća pomoć OS Jesenje, rad male škole i ostale aktivnosti 
koje su vezane uz obrazovanje. Za tu namjenu planiran 
je iznos od 477.000,00 kuna. 


Za program kulture, rekreacije i religije planirana su 
sredstva u iznosu od 691.750,00 kuna, što se odnosi na 
uređenje podrumskog dijela Doma kulture u G. Jese- 
nju - 542.000,00 kn, rekreacija - 130.000.00 kn i donacija 
župi G. Jesenje - 20.000,00 kn. 


Kako bi se pomoglo mještanima u ovim teškim vre- 
menima, značajna sredstva izdvojena su za socijalni 
program u kojeg se planira utrošiti 566.900,00 kuna, što 
iznosi 8,3% ukupnog proračuna. 


Prema tome, i ove će godine općina Jesenje sufinan- 
cirati prijevoz učenika srednjih škola, tu je uključena 
pomoć socijalno ugroženim obiteljima, sufinanciranje 
rada Gradskog društva CK Krapina, projekta «Pomoć u 
kući», pomoć umirovljenicima s niskim primanjima... Za 
zaštitu i uređenje okoliša planira se utrošiti 252.000,00 
kuna, što se odnosi na sufinanciranje sanacije odlagali- 
šta komunalnog otpada Gorjak, plaćanje usluge sustav- 
ne deratizacije, uređenja zelenih površina i kanalizacije. 


Za tekuće financiranje DVD-a i potrebe Civilne zašti- 
te osigurano je 103.000,00 kuna. 

Za subvencije poljoprivrednim proizvođačima pla- 
niran je iznos od 43.000,00 kuna. Financirat će se rad 
udruga i političkih stranaka koje djeluju na području 
općine Jesenje. 

U DOBROM RASPOLOŽENJ 
UŠLI U 2014. GODINU 


Ispraćaj stare i doček Nove, 2014. godine, tradicionalno 
se organizira u Domu kulture u Gornjem Jesenju i Društve- 
nom domu u Donjem Jesenju. Okupljeni u dvorani u Gor- | 
njem Jesenju uz pjesmu, ples i dobro raspoloženje za koje 
su se pobrinuli dečki iz sastava Mix-band te vatromet, ušli 
su u Novu 2014. godinu. Nakon čestitki sa željama da 2014. 
| godina bude bolja i uspješnija, u veseloj atmosferi održan je | 
i ples srca. Veselo je bilo i u Donjem Jesenju gdje je doček 

| nove 2014. godine organizirala sportska udruga Orkan. Za | 
dobro raspoloženje pobrinuli su se Zagorski pajdaši koji su 
okupljene pjesmom uveli u Novu godinu. Uz čestitke s do- 

| brim željama, pjesmom i plesom druženje je nastavljeno do | 

| 


r 1 
| | 
| | 
| | 
| 


ranih jutarnjih sati. 


SRETANTBOŽIE | 
N14 GODINA 


DOMJENAK ŠKUG-a 
JOSIP POLJAK 


za svoje članove kako bi zaokružio još jednu uspješnu godi- 
nu što se tiče djelovanje udruge. 


Ove godine ŠKUG je organizirao vrlo uspješne turnire u 
nogometu i beli, malonogometnu ligu u nogometnu, ligu u 
beli, turnir u beli za bračne parove te malonogometni turnir 
za djecu. Osim sportskog djelovanja udruga se ove godine 
aktivirala na kulturnom planu. Zahvaljujući donaciji HEP-a 
udruga je organizirala tradicionalnu lupitvu kako bi prikazala 
običaje naših starih. 

Uz domjenak članovi udruge su okitili i bor obilježili na- 
dolazeće blagdane. 


Relizajnirana weh stranica Onćine Jesenje 


Vjerujemo da ste uočili da je Općina Jesenje ovih dana 
grafički i sadržajno redizajnirala svoju internetsku stranicu. 
Novim i modernim dizajnom još više se želimo približiti, po- 
sjetiteljima naše stranice, prenijeti sve značajnije vijesti i do- 
gađanja koja se odnose na našu općinu. Želja nam je da se 
novim atraktivnim dizajnom približimo i potencijalnim novim 
posjetiteljima i turisti- 
ma kojima će na ovoj i I = 
novoj stranici biti do- 
stupna sva događanja 
tijekom godine. 

Prepoznajući  važ- 
nost novih tehnologi- 
ja, kako na području 
komunikacije tako i 
u 


-— = o — ug pirea orirena 


ostalim granama 
gospodarstva na ovaj 


način želimo biti još 
pristupačniji svima koji 
žele nešto doznati o 
Jesenju, a naročito na 
internetu koji sve više 
postaje nezaobilazan u 
komuniciranju Općine 
sa javnošću. Zahvaljuju- 
ći novim tehnologijama 
koje nam omogućuju 
brže i kvalitetnije ko- 
municiranje u kojemu 
je osim sadržaja bitan 
i način prezentacije že- 
limo Jesenje približiti 
kako našim mještanima 


stjecati znanja o 


sjov 
jesenje i tvrtke “Novena 40 
Hovena“ Eran Sia Potpnrara 


kajanja Matija Galović i njegova zamjena 


FOTO: Kroz E-radnu biljezn 


tako i svima koji žele nešto doznati o našem mjestu. U cilju što 
bržeg razvoja Općine Jesenje vrlo je važno kvalitetne infor- 
macije objediniti na jednom mjestu što će nova web stranica 
pružati posjetiteljima. 

Svi podaci biti će i dalje dostupni na internetskoj stranici 
www.jesenje.hr 


ej ar vranu 


za Nateća: o Naxtang Lara prumama 


* Pregled \ophenih ugosots u 291 


Najave događanja 


tiećanj 2014 


krapinsk 


Novi dizajn web stranice Općine Jesenje. 

GRADNJA DJEČJEG VRTIĆA 
- NAJVAŽNIJI KAPITALNI PROJEKT U 2014. 


Svim roditeljima koji 
imaju djecu predškolske 
dobi, a imaju posao i ne 
mogu = koristiti uslugu 
»vaka servisa“ dobro je 
poznato da je dobiti mje- 
sto u vrtiću stvar sreće 
ili dobrih poznanstava. 
Tome u prilog govori i 
podatak da je u cijeloj 
Krapinsko-zagorskoj žu- 
paniji u svim jaslicama 
odnosno vrtićima uku- 
pni kapacitet oko tisuću 
i sedamsto mjesta, dok 
je djece predškolske dobi 
više od osam tisuća. 

U većini jedinica lo- 
kalne samouprave najve- 
ći je problem nedostatak 
adekvatnih prostora u 
kojem bi se uredio vrtić, 
a ravnateljima u postoje- 
ćim vrtićima glavobolje 
zadaju novi Državni pe- 
dagoški standard predš- 
kolskog odgoja i naobraz- 


be. Ovaj je novi standard 
još postrožio kriterije, te 
u većini slučajeva zgrade 
u kojima su vrtići smje- 
šteni jednostavno ne za- 
dovoljavaju kriterije, od- 
nosno vjerojatno će doći 
do smanjenja broja djece 
koju će oni moći primiti. 

Općinski načelnik te 
Općinsko vijeće Rado- 
boja su kroz financijske 
aktivnosti koje Općina 
svake godine provodi te 
određenih izračuna došli 
do zaključka kako je ko- 
načno došlo vrijeme da 
se u Radoboju krene sa 
osnivanjem dječjeg  vr- 
tića. Naime, u Radoboju 
je u posljednjih 5 godina 
rođeno oko 200 djece, 
što je u jednu ruku sret- 
na okolnost, no s druge 
strane ova činjenica stva- 
ra i određene poteškoće 
zbog nedostatka potrebne 


infrasturkture za njihov 
institucionalni — smještaj 
odnosno predškolsko 
obrazovanje. Ovaj pro- 
jekt već je nekoliko go- 
dina u fazi pripreme, pa 
je tako dosad prikupljena 
sva potrebna dokumen- 
tacija za početak gradnje 
uključujući Potvrdu glav- 
nog projekta te se sada 
razmatraju najpovoljnija 
rješenja za financiranja 
projekta, a nakon prihva- 
ćanja najboljeg modela 
kreće sa raspisivanjem 
javnog natječaja za gra- 
đevinske radove. 
Svakako je potrebno 
naglasiti da će se Općina 
Radoboj za financiranje 
projekta morati zadužiti 
kod banke dok će iznos 
zaduženja i vremensko 
razdoblje biti definirani 
nakon saznanja u koli- 
kom će postotku središ- 


nja država sufinancirati 
projekt. 

Nova će zgrada dječ- 
jeg vrtića zadovoljavati 
sve suvremene standarde, 
uključujući i standarde 
energetske učinkovitosti, 
pa će na taj način maksi- 
malno biti smanjeni režij- 
ski troškovi poslovanja. 

Ukupni planirani ka- 
pacitet je oko 75 djece, a 
primarni je cilj i zadatak 
smještaj mališana sa ra- 
dobojskog područja koje 
su roditelji dosad bili pri- 
morani voziti u mjesta 
koja imaju vrtiće. Nije 
naodmet spomenuti kako 
će se otvaranjem  vrti- 
ća otvoriti i 10-ak novih 
radnih mjesta pri čemu će 
se opet voditi računa da 
djelatnici odnosno  dje- 
latnice budu sa područja 
Radoboja. 

IMAMO 
ŠESTOOSAMDESET GODINA 


Kažu mudre glave da se ono što nije zapisano ni dogodilo, 
možda, jer postoji i usmena predaja, ali se ona prenošenjem s 
generacije na generaciju u velikoj mjeri mijenja. Na sreću po- 
stoji pisani dokument koji dokazuje da je 1334. godine u Ra- 
doboju postojala župna crkva. Prvi je to pisani trag da se prije 
šestoosamdeset godina odvijao život na ovim našim prostori- 
ma. Samom činjenicom da se te godine na popisu župa nalazi 
i ime Radoboja govori o tome da se tu život odvijao i mnogo 
prije. Netko je trebao sagraditi župnu crkvu, koja se eto spomi- 
nje 1334. godine, netko je tu dakle živio i mnogo prije, ali od 
kada za sada nitko ne može potvrditi jer nema pisanog traga. 
Bilo kako bilo, hvale je vrijedna inicijativa novog radobojskog 
župnika Tomislava Novosela, koji je u svoj program djelovanja 
za 2014. godinu stavio i obilježavanje značajne obljetnice pr- 
vog pisanog spomena Radoboja. 

lako program obilježavanja još nije u potpunosti utanačen, 
predviđeno je da se u mjesecu lipnju održe dani Presvetog 
Trojstva u okviru kojih će se obilježiti veliki jubilej postojanja 
življenja i vjere na ovim tihim i blagim zagorskim bregima u 
vječnoj nam voljenoj domovini Hrvatskoj, kako to navodi žu- 
pnik Novosel. Poziva ujedno i sve udruge građana s područja 
Župe da se uključe u obilježavanje ovog jubileja kod ćega nebi 
smio izostati i doprinos Općine koja nosi ime prvi put u pisa- 
nom dokumentu zapisano 1334. godine. (vir) 


KAPELA 
SRCA ISLISOV 

Pomoć umirovljenicima 
| socijalno ugroženim mještanima 


3 


\ 


Podjela jednokratne pomoći. l 


Općina Jesenje i ove je godine povodom božićno-novo- 
godišnjih blagdana za svoje socijalno ugrožene mještane | 
i umirovljenike s malim mirovinama osigurala podjelu pri- 
godnih poklon paketa i jednokratnih novčanih pomoći. 

Mještani koji su slabijeg imovinskog stanja te stalni ko- 
risnici pomoći Centra za socijalnu skrb, primili su pakete sa l 
živežnim namirnicama i kućnim potrepštinama u vrijedno- 
sti 300,00 kuna. Za umirovljenike kojima mjesečna prima- l 
nja iznose manje od 1.600,00 kuna, Općina je osigurala jed- 
nokratnu novčanu pomoć u iznosu od 300,00 kuna. Pomoć | 
je 19. prosinca primilo ukupno 145 mještana. 


,U ovim nadasve teškim vremenima želimo vam barem l 
malo ublažiti teško materijalno stanje, kako bi nadolazeće 
blagdane u krugu svojih obitelji proveli u radosti i zadovolj- | 
stvu, a nadasve nadi da će 2014. godina biti ljepša i bolja, 
što želim svima nama“ —rekao je okupljenima načelnik Ivan 
Maligec. | 


== o: oni i. i. ili (i. se 1) 


POSJET ŠTIĆENICIMA DOMA ,,SV. NIKOLA“ KRAPINA 


Protekli blagdani obično se vežu uz obitelj, dom i zajed- 
ništvo. Nažalost, dio starijih osoba te blagdane nije dočekao u 
krugu svojih obitelji. To je bio povod da predsjednica Odbora 
za međugeneracijsku solidarnost i zamjenik načelnika Stjepan 
Sirovec posjete mještane Radoboja koji su smješteni u domu 
za starije i nemoćne osobe ,Sveti Nikola“ u Krapini te sa njima 
podijele radost blagdana. 

Tijekom posjeta su štićenicima uručeni prigodni pokloni, 
a gospođu Švaljek i zamjenika Sirovca iznenadio je vedri duh 
tih ljudi koji su zbog raznih okolnosti morali biti odvojeni od 


svojih obitelji. Veselje i radost zračila je cijelo vrijeme susreta, a 
najtopliji trenutak bio je kada su naši sumještani pjesmom po- 
zdravili svoje goste. Upoznali su ih sa raznim aktivnostima koje 
su u sklopu doma organizirane za njih kako bi se međusobno 
družili, te skratili vrijeme. 

Najviše ih je zanimalo što ima novoga u našoj Općini, ali 
isto tako iznenadila je činjenica koliko dobro su informirani o 
svemu što se zbiva kod nas. Ovaj susret im je jako puno značio, 
a nadamo se da će uskoro doći do novog. 

Dana 8. 1. 2014. godine u prostorijama Općine Jesenje pot- 
pisan je ugovor o suradnji u projektu “E-radna bilježnica“ izme- 
đu Općine Jesenje i tvrtke “Novena d.o.o" iz Zagreba. Ugovor su 
potpisali načelnik Ivan Maligec i direktor ,Novene“ Ervin Šilić. 
Potpisivanju su prisustvovali predsjednik Udruge za razvoj tu- 
rizma Općine Jesenje Matija Galović i njegova zamjenica Željka 
Cvrtila. Projekt “E-radna bilježnica' nadovezuje se na već posto- 
jeći projekt “Lovne staze krapinskih nenadertalaca“, a financirat 
će ga Ministarstvo turizma i Općina Jesenje. Učenicima, odnosno 
školama ovime se nudi novi vid nastave u kojemu će im se na 
izuzetno zanimljiv način prikazati život krapinskog neandertalca, 
integrirajući znanja iz povijesti, biologije i zemljopisa. 


Osmišljen je na način da učenici prije dolaska na samu stazu 
krapinskih neandertalaca prođu kroz online seminar o neander- 
talcu i njegovom životu, a naknadno sva usvojena znanja potvr- 
de šetnjom po istoimenoj stazi. Učenicima će prije samog odla- 
ska na stazu biti prikazani rezultati testova online seminara cijele 
grupe, kako bi ih se uvelo u diskusiju te zaintrigiralo za nastavak 
nastave. Po završetku teorijskog dijela, bit će im omogućeno da 
uz pomoć tableta na neki način i sami dožive takav način života 
šećući prirodom koja će zasigurno mnoge ostaviti bez daha. I ti- 
jekom obilaska učenici će rješavati različite kvizove o navedenoj 
tematici, a rješenja istih pohranit će se u bazi podataka i poslati 
voditeljima grupe, odnosno nastavnicima u školi. S obzirom da 
je projekt prepoznat od strane Ministarstva turizma i samog vod- 
stva Općine Jesenje, zasigurno će ne samo unaprijediti školsku 
nastavu iz navedenog područja, već i pozitivno utjecati na razvoj 
Općine. 


GRADA NK RADOBOJ ĆE POSTATI MODERNI 
HRAM ZAGORSKOG NOGOMETA 


Zgrada _nogomet- 
nog kluba Radoboj ove 
bi se godine od ružnog 
pačeta mogla pretvori- 
ti u labuda. Ovu frazu 
možete shvatiti doslov- 
no. Naime, nakon proš- 
logodišnjih izvedenih 
radova kojima je na 
gornjem katu obnov- 
ljen interijer, početkom 
siječnja započeli su ra- 
dovi na uvođenju ener- 
getski efikasnog grija- 
nja prostorija i grijanja 
potrošne tople vode. 
Prostorije će se tako 
ubrzo grijati pomoću 
peći na pelete koja će 
ujedno grijati i novi spremnik vode koji će i tijekom najvećih op- 
terećenja osigurati dovoljno tople vode za sve, što dosad nije bio 
slučaj. Uz to, mijenja se i kompletna instalacija grijanja uključujući 
radijatore koji su zaista bili dotrajali te je njihova zamjena bila nuž- 
na. Nakon toga slijedi druga faza radova koja će obuhvatiti zamje- 
nu stolarije u prizemlju zgrade te postavljanje nove termo fasade 
na zgradu. 


Također, do ljeta se na krov planiraju postaviti paneli koji će 
ljeti grijati potrošnu toplu 
vodu energijom sunca. Na taj 
način će se u zgradi potrošnja 
plina koji je sve skuplji svesti 
na najmanju moguću mjeru. 
Kako je u proljeće prošle go- 
dine riješen najveći problem 
koji je postojao je u zgradi, a 
to je bila vlaga koja je kroz te- 
melje i pod ulazila u zgradu, sa 
svim ovim radovima Radoboj 
će zasigurno dobiti najkvali- 
tetniji dom nogometa u cijeloj 
županiji. 

Svakako je potrebno napo- 
menuti kako se veći dio sred- 
stava za radove očekuje od 
strane Fonda za zaštitu okoliša | 
i energetsku učinkovitost. 


Novo vodstvo 
limene glazbe ,,Mirna“ 


Iza limene glazbe ,Mirna“ Radoboj je još jedna 
gudina ispunjena brojnim aktivnostima i uspjesi- 
ma. Spot za pjesmu ,Prolivene suze“ često se može 
vidjeti na televizijskim kanalima, a snimljene su i još 
dvije studijske pjesme — Veseli dečki“i ,,Oj sim“. Osim 
toga,,Mirna“ je sudjelovala na svim priredbama koje 
je organizirala Općina te na svečanostima koje su or- 
ganizirala dobrovoljna vatrogasna društva Jazvine i 
Gornja Šemnica za što je udruzi dodijeljeno više za- 
hvalnica, priznanja i pohvala. Tijekom 2013. godine 
rad udruge je po prvi puta potpomognut i od strane 
Ministarstva kulture i Hrvatske elektroprivrede sa po 
10 tisuća kuna, za što su nabavljeni novi instrumenti 


te je sufinancirano snimanje pjesme u studiju. Sve su gospodin Stjepan Cerovec, za potpredsjednika gospodin Željko Frajzman, a 
to rezultati koji su ostvareni pod vodstvom starog za tajnika gospodin Branko Bolfek. Također, u novi Upravni odbor izabrani su 


predsjednika, gospodina Tomislava Cerovečkog. 


Tomislav Cerovečki, Stjepan Cerovec, Josip Cerovec, Željko Frajzman i Stani- 


Osim ovih uspjeha, 2013. godina u limenoj glaz- slav Šalković, dok su u Nadzorni odbor izabrani Branko Tušek, Darko Cerovec 
bi,Mirna“ bila je i izborna godina. Redovna izborna i Tomislav Vidović. Za umjetničkog voditelja - ,kapelnika“ limene glazbe po- 


sjednica Skupštine organizirana je 23. studenog te  novno je izabran gospodin Tomislav Cerovečki. 


su joj nazočili svi članovi udruge, njih 19. Nakon iz- 


Novi je predsjednik predložio Program rada za naredno razdoblje u kojem 


vještaja o radu predsjednika udruge, izvještaja Nad- je kao jedan od najvažnijih ciljeva naglašena potreba pomlađivanja limene 
zornog odbora te Stegovnog povjerenstva, a koji su glazbe, odnosno uključivanja mladih glazbenika u rad. Od strane uredništva 
svi jednoglasno prihvaćeni, pristupilo se izboru no- —Radobojsko-Jesejanskog lista ,Mirni“ želimo još uspješnije djelovanje te pro- 
vog vodstva. Tako je za predsjednika udruge izabran micanje imena Radoboja i njegovih glazbenika. 

HRVATSKI BOŽIĆ U 
CRKVI PRESVETOG 
TROJSTVA 


U nedjelju, 12.01.2014. svečano euharistijsko 
slavlje svojom prisutnošću i svirkom uveličali su i 
uljepšali tamburaši tamburaškog sastava Susedi iz 
Bistre. 

Svojim milozvučnim zvucima tamburice razgalili 
su srca okupljenih vjernika koji su ih zamolili da još 
gostuju u našoj župi i uljepšaju nam zbivanja, da uz 
pjesmu i glazbu ostvarujemo što veće zajedništvo i 
radost jer ne kaže se uzalud - GLAZBA JE ZVONKA 
RADOST i TKO PJEVA DVOSTRUKO MOLI. 
Hvala im._(jj) 


= Ve 

ŽUPNIKOVA ZAHVALA ŽUPLJANIMA 


| Dragi moji župljani , hrvala Vam na bkazanoj gostoljubivosti , pristupačnosti i razumijevanju prilikom 
mog posjeta Valim toplim domovima i blagsikovra obitelj . 


Svojem jednostavnošću , skromnolću , dobrotom pošazali ste da je u Vama itekako prisutan duh 
vjere i da u Vašim srcima nema mjesta zloći nego sarno dobroti | ljubavi prema tiinjemu | 


Zatvaljujem Vam na Vašim darovima i prilozima , topioj ljudskoj riječi i nadam sa da ćemo se još vile 
susretati | surađivati , te tako izgrađivati dnaštvo u kojem predvladavaju krićaniko zajedništvo 
dobrota, ljubav 


| Meka Vas uvijek prati blagosiov nateg Gospodina | Blažene Djevice Marije 


Vaki ik Tomislav 
KS Da Md 

ZAHVALA MLADIH ŽUPE RADOBOJ 


Mjesec protinac obilježila je akcija mladih župljana u kojoj su su prikupljale odjeća obuća igračke | 
edukativne igre za djecu slabijeg imovinskog stanja s podnačja naše lupe ,djecu bolnice u Bistri i djecu 
$05 Sela Lekenik 


| Zahvaljujemo Vam ito ste se odazvali našoj skciji i svojim darovima uljeplaši dane djeci kojoj su | 
stvari koje Vama nisu potrebne itekako potrebne 


| Hvala Vam na iskazanoj osjetljevosti za potrebe bidnjh i nadamo te da ćete i nadalje sudjelovati u | 
našim akcijama dobrote 


| Mladi tupe Radoboj | 


Zle ( beć 


Najevu 1 Ired 

BOŽIGNI KONCERT U GORNJEM JESENJU 


all 


U nedjelju 22. prosinca u župnoj Crkvi sv. Ivana Krstitelja 
u Gornjem Jesenju održan je tradicionalni Božićni koncert. 
Pjesmom Radujte se narodi članice i članovi AKUD-a uveli su 
posjetitelje u ovaj radostan događaj uoči Božića. 

Župnik Danijel Herceg toplim je riječima dobrodošlice po- 
zdravio sve nazočne i pozvao ih da s veseljem i radosno kroz 
ovaj događaj iščekuju rođenje Isusa. Na koncertu su uz AKUD 
nastupili i Podvinčani, Željko Kokorić, Ivan Brezni i Žice Kra- 
pinice, Mješoviti pjevački zbor župe Radoboj. Bilježimo i na- 
stup Nikoline Šoštarić i Patricije Pek koje su svojim osebujnim 
talentom i srdačnošću spontano mamile aplauz razdragane 
publike. Koncert je i ovaj put kroz kazivanje stihova i najavu 
izvođača uspješno vodila učiteljica Ana Kranjčec. 


krovitelj bila Općina Jesenje, održano je u veselom ozračju u 
dvorani Doma kulture. 


DOŠAŠĆE 1 BOŽIĆ U ŽUPI PRESVETOG TROJSTVA RADOBOJ 


Mjesec prosinac u župi Presvetog Trojstva Radoboj bio je is- 
punjen mnogobrojnim aktivnostima kako bi se župljani što bolje 
pripremili za dolazak blagdana Rođenja Isusova. 

Članovi Zajednice mladih župe su uz vodstvo i pomoć župnika 
Tomislava Novosela djelovali na izgradnji zajedništva svih genera- 
cija župljana, a to se vidjelo u susretima i karitativnom djelovanju. 
Možemo istaknuti tri najznačajnija događanja, koji su izvanredni u 
odnosu na uobičajene susrete s djecom i mladima. 


1. na blagdan svetog Nikole mladi su prigodno odjeveni u sv. 
Nikolu i Krampuse darivali oko 150 djece. 

2. organizirana je akcija prikupljanja igračaka, edukativnih iga- 
ra, odjeće i obuće za djecu slabijeg imovinskog stanja iz župe, za 
djecu SOS Dječjeg sela Lekenik i djecu Specijalne bolnice za kro- 
nične bolesti djece Gornja Bistra. 

3. mladi su posjetili korisnike (s područja župe) Doma za starije 
i nemoćne Sv. Nikola u Krapini. Razgovorom i druženjem s njima 
pokazali su da su oni u našim svakodnevnim molitvama i misli- 
ma. 

U tjednu pred Božić izdan je i prvi broj Župnog listića, kojim su 
župljani obaviješteni o aktualnim događajima u župi kao i raspo- 
red blagoslova obitelji. Zajednica mladih je okitila prostor ispred 
župnog dvora i vjeronaučnu dvoranu. 

Vrhunac ovog razdoblja bilo je prisustvovanje i sudjelovanje 
na Polnoćki, nakon koje su se mladi družili sa župnikom i živo svje- 
dočili zajedništvo, mir i ljubav - darove koje nam je darovao tek 
rođeni Isus.(jj) 

RADOBOJSKI POVIJESNI DATUMI 

Danas kada imamo Krapinsko-zagorsku županiju sa 
sjedištem u Krapini malo ljudi zna da su prije sedamde- 
set godina mjesta sjedišta svih organa vlasti za područje 
Hrvatskog zagorja bili Gornja Šemnica i Gorjani Sutinski. 
Oko osamstotina izabranih delegata u svim mjesnim na- 
rodnooslobodilačkim odborima od Zaprešića do Ivanca 
okupili su se sedamnaestog siječnja 1944. godine kod 
zgrade osnovne škole u Semnici Gornjoj. Cilj okupljanja 
bio je biranje članova Okružnog narodnooslobodilačkog 
odbora za Okrug Krapina. Trebalo je u to vrijeme imati 
bezgranično povjerenje u stanovništvo Semnice Gornje 
i okolnih mjesta kako bi se nadomak ustaških uporišta: 
Zlatar, Mihovljan, Sveti Križ Začretje i Krapina, organi- 
zirao masovni skup onih koji su bili drugačijih politič- 
kih uvjerenja i koji su željeli javno izabrati članove vlasti 
koja će ih zastupati i o njima se brinuti u teškim ratnim 
vremenima. Uz domaću limenu glazbu koja je odsvirala 
himne Lijepa naša i Hej Slaveni, domaći aktivist HSS-a 
Mijo Macan otvorio je skup na kojem su potom govorili 
predsjednik inicijativnog odbora za osnovanje Okružnog 
NOO-a Stjepan Tuđman, HSS-ovac iz Velikog Trgovišća 
te Franjo Mraz, Ivica Gretić i Josip Vidiček, predstavnici 
Komunističke partije i partizanskih jedinica. Nakon go- 
vora prišlo se biranju članova Izvršnog odbora Okruž- 
nog narodnooslobodilačkog odbora za okrug Krapina. 
Za predsjednika, mogli bismo tu dužnost usporediti sa 
današnjim županom, izabran je Stjepan Tuđman, seljak 
i Velikog Trgovišća, za potpredsjednika je izabran Ivica 
Gretić iz Putkovca, dužnost tajnika dobio je Ivan Jadan 
Mika iz Poznanovca, a Ivan Rumbak Živko iz Petrovskog 


ŠEMNICA GORJANI SREDIŠTE ZAGORJA 


. A , 


izabran je za blagajnika. Uz njih članovi Odbora postali 
su: Dragutin Hohnjec, Tonka Mrkoci, Ivica Božić i Alojz 
Debeljak. 

Govoreći na obilježavanju 65. godišnjice događaja u 
Gornjoj Semnici 24. siječnja 2009. godine, Miško Balija 
među ostalim naglasio je: «Današnja županijska vlast 
slijednik je Okružnog NOO Krapina, kao što je Sabor RH 
slijednik ZAVNOH-a pa bi trebali više pažnje poklanja- 
ti događajima koji su prethodili stvaranju današnje Hr- 
vatske.» Tu je potrebu još 1974. godine na svečanosti u 
Gornjoj Semnici naglasio i Ivan Jadan Mika istaknuvši: « 
Biranje istinske narodne vlasti 17. siječnja 1944. godine 
u Šemnici Gornjoj je povijesni čin, zbog toga i ovo mjesto, 
Šemnica Gornja i ova škola, imaju povijesno značenje. 
Školu bi trebalo proglasiti spomen školom i u njoj urediti 
prostor za prikaz zbivanja za vrijeme narodno oslobodi- 
lačlog rata na području Hrvatskog zagorja.» 

Skup održan 17. siječnja 1944. godine u Gornjoj Še- 
mnici završio je bez ikakvih problema, a susjedno mjesto 
Gorjani Sutinski postalo je sjedište svih institicija narod- 
ne vlasti tadašnjeg krapinskog okruga, koji je obuhvaćao 
kotareve: Klanjec, Krapina, Pregrada, Zlatar i Ivanec. 


lako bi neki od današnjih stanovnika Gornje Šemnice 
i Gorjana Sutinskih najrađe željeli da se spomenuti doga- 
đaj iz 1944. godine zaboravi, povijesne činjenice ostaju i 
valja se na njih podsjetiti jer su ugrađene u temelje da- 
našnje samostalne države Hrvatske, a većinu ljudi rado- 
bojskog područja svrstava na stranu pobjedničke antifa- 
šističke strane. (vir) 


Današnji izgled zgrade područne škole u Gornjoj Šemnici pred kojom je 1944. godine održan povijesni skup. | 


| 
| 
| 
| 
| 
| 

VINGEKOVO U GORNJEM JESENJU 


Na blagdan sv. Vinka vinogradari obilaze svoje vinograde 
kako bi zamolili ovog vinskog sveca za još jednu uspješnu vino- 
gradarsku godinu. Simbolični je to početak mukotrpnog rada za 
sve koji imaju vinograde iz kojih će najesen, ako bude zdravlja 
i sreće, nositi obrano grožđe iz kojeg će pripremiti napitak koji 
razgaljuje i razveseljava_ mnoga srca. Uz prisutnost uzvanika, 
članova udruge, kuburaša Jesejanske kubure i domaćina, vino- 
gradari udruge sv. Martin iz Jesenja Vincekovo su obilježili u po- 
podnevnim satima u subotu 18. siječnja. Okupili su se na brijegu 
Štekovica kod klijeti Franje Turibaka čija je obitelj bila domaćin 
ovogodišnje manifestacije. Pucnjevima iz mužara i kubura ku- 
buraši su obilježili početak manifestacije koja je nastavljena re- 
gulama i špelancijama koje je predvodio Dragutin Kranjčec, a 
pomagao mu je Ivan Habjanec. 


Nakon svih izrečenih zagovora i molitvi sv. Vinku, trs okićen 
kobasicama orezao je domaćin Franjo Turibak, a onda ga zalio 
vinom kako bi trsovi u ovoj godini rodili zdrave, velike i ukusne 
grozdove kao što su kobasice ovješene o njega. Sve to svirkom 
su pratili domaći muzikaši, uz kuhane kobase, štrukle i kolače 
koje su pripremile vrijedne domaćice te naravno, uz dobro vino, 
druženje je nastavljeno do večernjih sati. 


K<- aa Z š Na 


Manifestacija. je započela pucnjevima. 


IZBORNA SKUPŠTINA INTERESNOG ODBORA 
MLADIH HNS-a PODRUZNICE RADOBOJ 


U utorak 10. prosinca 2013. godine u Vijećnici stare opći- 
ne Radoboj održana je Izborna skupština Interesnog odbora 
mladih HNS-a podružnice Radoboj. Za predsjednika mladih 
izabran je Stjepan Sirovec, za potpredsjednika Marko Vido- 
vić, a za tajnicu Valentina Cerovec. Za članove Predsjedniš- 
tva Mladih izabrani su: Darko Strahinec, Anđelko Belošević, 
Kristina Hlebec, Mario Herak, Željka Slukan i Ana Florjan. Za 
delegate Županijske skupštine Mladih HNS-a izabrani su An- 
đelko Belošević, Kristina Hlebec, Matea Topolovec, Ana Flor- 
jan i Robert Hrvoj. 

Na skupštini je kao gost prisustvovao predsjednik županij- 
ske organizacije HNS-a Krapinsko-zagorske županije Anđel- 
ko Topolovec, koji je pozdravio prisutne te novome vodstvu 
zaželio puno uspjeha u predstojećem radu. Predsjedništvo 
Mladih HNS-a podružnice Radoboj ovim putem poziva sve 
mlade da se pridruže u radu, te svojim prijedlozima i sugesti- 
jama doprinesu stvaranju boljih uvjeta i mogućnosti za mla- 
de ljude u Radoboju i okolici. 


DARIVANJE NOVOROĐENIH 


U JESENJU 


Darivanje najmlađih stanovnika. 

U vijećnici Općine Jesenje 20. prosinca organiziran je dru- 

gi ovogodišnji prijem novorođenih beba i njihovih roditelja. 
Načelnik Ivan Maligec organizirao je prigodno druženje za 


| osmero najmlađih stanovnika Općine koji su rođeni u drugoj 


polovici 2013. godine te njihovih roditelja 


Pozdravljajući okupljene, načelnik je istaknuo kako je 
Općina Jesenje izuzetno socijalno osjetljiva te se mještanima 
nastoji na razne načine pomoći kako bi lakše prebrodili ova 
teška vremena. Izrazio je veliko zadovoljstvo što se upravo 
roditeljima novorođene djece kontinuirano financijski pripo- 
maže te će se ovakva praksa nastaviti i ubuduće. Ujedno im je 
zaželio sretne božićne blagdane i uspješnu 2014. godinu. 


MLADI HNS RADOBOJ POSJETILI 
KLUB ,RADOBOJSKO SRCE" 


Povodom nadolazećih božićnih i novogodišnjih blagda- 
na članovi Interesnog odbora Mladih HNS -a Radoboj posje- 
tili su stićenike kluba Radobojsko srce. Klub Radobojsko srce 
osnovan je 2009. godine kao podružnica Društva za pomoć 
MRO Krapina. Klub okuplja nekoliko mlađih osoba s poteš- 
koćama u razvoju s radobojskog područja, koji se sastaju 
jedanput tjedno. 


Na tim druženjima održavaju kreativne radionice, izmje- 
njuju iskustva te pokušavaju osobe s poteškoćama u razvoju 
što više uključiti u društvenu zbilju. Prilikom posjeta pred- 
sjednik mladih HNS -Radoboj Stjepan Sirovec i članovi Pred- 
sjedništva uručili su članovima kluba prigodne poklone, za- 
željeli im sretan i blagoslovljen Božić, te mnogo uspjeha u 
radu u nadolazećoj 2014. godini. 

Općinskovijeće općine Ra- 
doboj je na svojoj 26. Sjednici 
koja je održana 01.03.2013. 


godine donijelo Odluku o 
asfaltiranju nerazvrstanih ce- 
sta na području Općine Ra- 
doboj. Temeljem te Odluke 
proveden je postupak javne 
nabave, izabran najpovoljniji 
izvođač, te je sa istim potpi- 
san Ugovor o asfaltiranju ne- 


razvrstanih cesta na području 
Općine Radoboj. Neobično 
toplo vrijeme za ovo doba 
godine omogućilo je izvođa- 
ču radova da tokom 12. mje- 
seca 2013. izvrši asfaltiranje 
dviju predviđenih dionica i to 
u Radoboju, u zaseoku Bro- 
zi-Cerovci- Krleži, te u Jazvi- 
nama, spojne ceste između 
naše Općine i grada Krapine, 


Štori- Galovići. Ostale dionice 
koje su Odlukom predviđene 
za asfaltiranje asfaltirat će se 
na proljeće. 

Odlukom općinskog vije- 
ća Općine Radoboj osnovana 
je i Komisija za ceste, čiji je 
osnovni zadatak praćenje sta- 
nja nerazvrstanih cesta na po- 
dručju naše Općine, te izrada 
plana asfaltiranja istih. Komi- 


sija za ceste obišla je sve ne- 
razvrstane ceste na području 
naše Općine, te će na temelju 
stanja nerazvrstanih cesta 
napraviti plan  asfaltiranja 
svih nerazvrstanih cesta na 
području Općine, uvažavajući 
prioritete koji se prije svega 
odnose na oštećenost sadaš- 
njeg asfaltnog sloja.(bo) 


Društvo Naša djeca Radoboj brojnim 
aktivnostima obogatilo blagdansko vrijeme 


Općina Radoboj ulazi u skupinu rijetkih jedinica 
lokalne samouprave na području naše županije koja je 
proglašena općinom ili gradom prijateljem djece. Biti 
općina prijatelj djece sa sobom nije samo čast nego 
je i obveza kontinuiranog rada na aktivnostima koja 
djeci omogućavaju sigurnije odrastanje i mogućnost 
zdravog  psiho-fizičkog razvoja. Nakon dobivanja 
povelje Općine prijatelja djece u Radoboju je osnovana 
i udruga ,,Društvo naša djeca“ Radoboj koja koordinira 
aktivnostima za djecu. No, ova je udruga osim 
svoje savjetodavne uloge na sebe preuzela i zadaću 
osmišljavanja zanimljivih događanja za djecu. 

Tako su članice Društva Naša djeca Radoboj u 
predbožićnom tjednu u crkvi Presvetog Trojstva u 
Radoboju provele akciju “Priča o malom Isusu". 
Prije središnjeg = euharistijskog slavlja djeca su se 
okupila oko bora kako bi ga okitila sa ukrasima koje 
su prethodno sama izradila. Djeca su veselo kitila bor 
predvođena članicama Društva. Kasnije je učiteljica 
Vesna Horvat ispričala priču o malom Isusu i njegovu 
rođenju. Pričanje priče je bilo koncipirano interaktivno, 
te su djeca sudjelovala u priči na način da su odgovarala 
na postavljena pitanja. Nakon priče su zajedno sa 
svećenikom Tomislavom Novoselom slagala jaslice. 
Da će istim tempom nastaviti i u ovoj godini, društvo 
je pokazalo već 9. siječnja kada je ponovno održana 
akciju pričanja priča djeci. Iako je prisustvovao mali 
broj djece to nije obesrabrilo članice DND-a da ispričaju 


priče. Ispričane su priče o pobunjenom zecu, svinjaru i 
o lončiću koji je sam kuhao. Svi su zajedno sudjelovali 
u prepričavanju. Općinski načelnik Anđelko Topolovec 
vrlo je zadovoljan djelovanjem udruge te je obećao 
pomoć njezinom radu. 

Udruga će ubrzo dobiti i svoju internet stranicu i 
Facebook profil na kojoj ćete moći pratiti i uključiti se 
u planirane aktivnosti. Uz to, najavljena je nova akcija 
pričanja priča koja će se održati u veljači. 


Mnogi naši sumještani kao kućnog 
ljubimca nabavili su psa. Nažalost za 
neke je time što imaju psa i prestala bri- 
ga o ,čovjekovom najboljem prijatelju“. 
Ako slučajno prođete u jutarnjim satima 
kroz naša naselja u pravilu će te uvijek 
naići na nekoliko ,peseka“ koji trčkaraju 
oko Vas. Odrasli se još nekako uspijevaju 
obraniti od nasrtljivaca, ali što je sa dje- 
com koja idu u školu ili iz škole? Takvi psi 
se u većini slučajeva žele samo poigrati, 
ali dijete koje na leđima ima torbu teško 
će se obraniti od psa koji skače po nje- 
mu, a ako slučajno dijete počne trčati 


i o E ras SE E asi B E s PE a E E, 


sve se pretvara u igru lovice psa i djete- 
ta. Općinskom Odlukom o držanju pasa 
propisano je “da pas mora danju biti ve- 
zan na lancu, a noću može biti nevezan u 
dobro ograđenom prostoru iz kojeg ne 
može izaći“. Psi koji bez nadzora lutaju 
javnim površinama smatraju se psima 
lutalicama. Takve pse hvataju ovlaštene 
veterinarske ustanove, koje ih zadržava- 
ju neko vrijeme, dok vlasnik psa ne zatra- 
ži vraćanje uhvaćenog psa. Sve troškove 
koji su nastali hvatanjem i držanjem 
pasa snosi vlasnik psa. Pas je obaveza, 
odgovornost i briga. Svakom vlasniku 


Pas je najbolji čovjekov prijatelj 


trebalo bi biti stalo do njegovog kućnog 
ljubimca, i nikako ne bi smio dozvoliti da 
zbog njegove nebrige pas bude prepu- 
šten sam sebi. U trenutku kada će takav 
pas biti uhvaćen, a vlasnik morati snositi 
troškove, onda će svi biti krivi samo ne 
njihova nebriga za kućnog ljubimca. 


| 
i 
| 
| 
Pozivamo sve vlasnike pasa sa po- I 

dručja naše Općine da se odgovorno i 
brižno odnose prema istima, jer ćemo u | 

protivnom biti prisiljeni poduzeti odre- 

đene mjere protiv svih onih koji puštaju 
svoje pse da lutaju našim naseljima.(bo) | 
= 

RADOBOJ | JESENJE PIONIRI U UVOĐENJU 


GRIJANJA NA BIOMASU 


U prostorijama Krapinsko-zagorske županije je 16. siječnja 
potpisan Sporazum o pripremi i provedbi projekata izgradnje 
područnih sustava grijanja na biomasu na području županije. 
Sporazumom su utvrđena načela suradnje i i zajednički interes 
Županije, gradova i općina i Regionalne energetske agencije sje- 
verozapadne Hrvatske koji je vrijedan oko 10 milijuna kuna te će 
prvenstveno služiti smanjenju troškova i poticanju energetske 
učinkovitosti u školama, zgradama javne namjene, sportskim 
dvoranama i domovima zdravlja. 

Uz Jesenje i Radoboj u projektu još sudjeluju i gradovi Donja 
Stubica, Klanjec i Oroslavje te općine Gornja Stubica i Stubičke 
Toplice. Ovaj projekt omogućit će i razvoj poduzetništva jer se 
planira uređenje lokalnaog sabirnog centra za prikupljanje drv- 
ne sječke i suradnja sa privatnim šumovlasnicima, instalaterima 
te industrijom na našem području. Realizacija projekta očekuje 
se tijekom 2015. godine. 

Sudjelovanjem u ovom projektu naše dvije općine još su jed- 
nom pokazale svoju orijentaciju prema inovativnim rješenjima 
U zaštiti okoliša i uštedama energije. 


MAROONA SKOLI 
| JažvAE 


1. red slijeva na desno 
Tušek Julijus 

Tušek Zvonko 

Dunaj Lacko 

Nežmahen 

Žlepalo 

Došen Andrija 

Tušek Mirko (Petar) 
Vinceljak Mirko 

Tušek Milivoj 


2.red slijeva na desno 
Tušek Stjepan (Klobek) 
Tušek Stjepan (Radek) 
Dunaj Mirko 

Topolovec Đurđa 

Fruk Josipa 

Prelčec Ljubica 

Gerić Ivan 

Tušek Nikola 

Mikša Josip 


3.red slijeva na desno 
Kunštek Zvonko 
Valjavec Mirko 

Tušek Ivan (Najdek) 
Pavlek Dragutin 
Kiseljak Mijo 

Tušek Vinko (Petar) 
Prelčec Josip 

NOVOSTI IZ OŠ SIDE KOŠUTIĆ RADOBOJ 


Priprema i uređuje: Jasenka Marmelić 


“ZAGORSKI 
JAL“ 


POVODOM ZAVRŠETKA PRVOG POLUGODIŠTA UČENICIMA 
NAŠE ŠKOLE JE PRIKAZAN IGROKAZ POD NAZIVOM ,ZAGORSKI 


€“ 


JAL . 


KAKO JE TO KAD MLADA SNAHA DOĐE U KUĆU, TE S KOJIM SE 
PROBLEMIMA UKUĆANI BORE, U MNOŠTVU KOMIČNIH SITUACIJA 
PRIKAZALI SU UČENICI NAŠE ŠKOLE POD VODSTVOM UČITELJICE 
MILENE HORVAT. 


Božić je vrijeme ljubavi i mira. To je vrijeme kada slavimo 
rođenje Isusa Krista, pružamo ljubav i jedni drugima govorimo 
lijepe i tople riječi. Opraštamo onima koji su nam nanijeli tugu, 
razveselimo one do čijih nam je osmjeha stalo. U to doba godine 
pozvani smo da budemo _ čovjek u svakoj prilici, iskreni, širom 
otvorenog srca, humani, ponizni i prijatelj svakome. 

Najbolji način širenja ljubavi i dobrote Božića je pjesma. U na- 
šoj smo školi proveli vrijeme zajedno, svi na okupu sa smijehom, 
radošću, veseljem i Božićnom pjesmom! Iznimno brojna publika 
koja je ispunila svaki kutak dvorane pažljivo je pratila koncert, 
gdje su se osim zbora škole predstavili i razni gosti, doprinijevši 
izvrsnom blagdanskom raspoloženju. 


Među gostima koncerta bio je Crkveni zbor župe Presvetog 
Trojstva iz Radoboja, Antonio Pernjek iz srednje škole Pregrada, 
Miljenko Pernjek, učenik OŠ Đurmanec, grupa Trnje iz Krapine 
svojim izvedbama božićnih pjesama te Valentina Pažameta. 
Iznenađenje koncerta bio je ansambl učiteljica naše škole koje 
su pokazale svoje umijeće izvedbom božićnih pjesama i zasluži- 
le gromoglasan pljesak kolega, učenika i ostalih gostiju. Nakon 
koncerta, okupili smo se u blagovaoni škole i nastavili druženje 
uz pjesmu i veselu atmosferu. Petra Vrhovec, učiteljica njemač- 
kog jezika 


TAKO SU UČENICI U OPUŠTENOJ ATMOSFERI ZAVRŠILI PRVO 
POLUGODIŠTE I UJEDNO POKAZALI SVOJA GLUMAČKA UMIJEĆA. 
PETRA VRHOVEC, UČITELJICA NJEMAČKOG JEZIKA 


LIDRANO 2014. 


14. siječnja 2014. održalo se školsko 
natjecanje iz Lidrana, hrvatske školske 
smotre literarnog, dramsko-scenskog i 
novinarskog stvaralaštva. 


Učenici naše škole rado su sudjelovali 
svojim kvalitetnim i kreativnim radovima. 
Stručni žiri je uživao u bogatom programu 
punom pjesama i literarnih radova. Pred 


članovima komisije bio je težak zadatak, 
odabrati najbolje koji će nas predstavljati 
na županijskoj razini. lako je odabir bio 
težak, donijeli su sljedeće odluke: 

Lorena Pažameta, učenica 6. b razre- 
da, predstavljat će školu recitacijom Kaj 
bu zutra autorice Marije Toldy Brindl. 

Proznim će radovima školu predstav- 
ljati: Jelena Sajko (8. a) koja je napisala 
pjesmu Oluja, Mia Koprolčec (6. a) s pro- 


znim tekstom Misteriozna djevojčica te 
Alen Salković s proznim tekstom Maga- 
rac i lisica. 


Svim učenicima zahvaljujemo na su- 
djelovanju, a našim predstavnicima že- 
limo puno uspjeha i da nas predstave na 
najbolji način, kako samo oni znaju. Sret- 
no! Ivana Frajzman, učiteljica hrvatskog 
jezika 


SRETAM 


Bl o nožić * 


Priprema i uređuje: Erika Tušek Vrhovec 

Početak nastave u 2.ohrazovnom razdotilju 


10. siječnja 2014. završio 
je zimski odmor učenika, koji 
ove godine nažalost nisu mogli 
provesti u grudanju i sanjkanju. 
I tako su učenici u ponedjeljak 
13.01.2014. godine ponovno 
krenuli u školske klupe. 

-Kako je drugi dio školske 
godine dulji, bit će potrebno 
uložiti više truda i rada u sa- 


vladavanju novog nastavnog 
gradiva kako bi ocjene na kraju 
godine bile dobre. Slijedećih 
mjesec dana održavat će se 
školska natjecanja iz brojnih 
predmeta, pa svima želimo 
puno uspjeha. U pripremi za 
novi nastavni dan ,ulovili“ smo 
učenike drugog razreda. 


Zimski ugođaj 

Iako smo kraj godine do- 
čekali bez snijega, na kraju 
l.obrazovnog razdoblja imali 
smo priliku vidjeti jednu zani- 
mljivu meteorološku pojavu, 
koja nam je dočarala zimski 
ugođaj. Bilo je prilično hladno 
i na drveću i biljkama u našem 
školskom vrtu pojavile su se 
naslage ledenih kristala koje 
nazivamo inje.(etv) 


U zdravom tijelu zdrav duh 


Početkom školske godine na- 
stavilo se vježbanje uz glazbu prije 
početka nastave. U sklopu kuriku- 
luma zdravstvenog odgoja velika 
važnost se posvećuje tjelesnoj ak- 
tivnosti učenika tijekom njihova 
boravka u školi. Tijekom velikih 
školskih odmora školom odjeku- 
je glazba, tako da se i onda mogu 
vidjeti učenici koji vježbaju ili ple- 
šu. Ovom prigodom u ostvarivanju 


dijela kurikuluma zdravstvene kul- 
ture zabilježili smo aktivnosti uče- 
nika 3. razreda. 


U posjetu Maloj školi unutar naše velike škole 


U petak 17.01.2014. posjetili smo Malu školu koja se održava 
unutar naše škole. U prostorima školske knjižnice tri puta tjedno 
se održava program Male škole kao priprema djece za polazak u 
osnovnu školu. 


Maluškolu u Gornjem Jesenjuu pedagoškoj godini 2013./2014. 
trenutno polazi njih desetero. To su Luka Jedvaj, Luka Huhoja, An- 
tonio Sitar, Filip Ranogajec, Mateja Forjan, Marko Kovačec, Petra 
Klasić, Edita Jutriša, Mia Jarnjak i Lorena Katalenić Voditeljica pro- 
grama je Tea Štrok. 


U razgovoru su rekli da vole dolaziti u školu jer se igraju i da 
im je to super. Neki od njih vole crtati, a neki pjevati i plesati pa 
zabavljaju ostale. Želimo im puno uspjeha u ovoj godini i da se 
što bolje pripreme za obaveze koje ih čekaju u ,pravoj i velikoj“ 
školi. (etv) 


Božićna prireriha u 0$ Gornje Jesenje 


U prostoru OŠ Gornje Jesenje 18.12.2013. s početkom u 15:00 
tradicionalno je održana još jedna Božićna priredba. U programu 
su sudjelovali učenici naše škole te su sve prisutne oduševili svo- 
jom izvedbom. 


Kroz različite igrokaze, recitacije i pjesme su nam dočarali 
duh Božića. | ove godine načelnik općine Ivan Maligec prisustvo- 
vao je Božićnoj priredbi te je prigodnim darovima koje je omo- 
gućila Općina razveselio one najmlađe. Na kraju priredbe riječ je 
preuzela ravnateljica škole Ljerka Malogorski-Dragoslavić, prof., 
koja je svima prisutnima uputila lijepe i tople riječi te im zaželjela 
sretnu i uspješnu nadolazeću 2014. godinu. Ivana Janžek i Ana- 
marija Cvrtila, 8.r. 


U prostoru ispred školske 
sportske dvorane, kao i prijaš- 
njih godina održao se Božićni 
sajam. Posjetiteljima je omo- 
gućena kupnja raznih kreativ- 
nih i prigodnih predmeta koje 
su učenici izradili zajedno sa 
svojim učiteljima, ali i one koji 


su izradili zajedno sa članicama 
Udruge distrofičara Krapina. 

Zahvaljujemo svima koji su 
svojim prilozima potpomogli, 
jer sredstva prikupljena na saj- 
mu bit će upotrijebljena za su- 
financiranje terenskih nastava. 
Ivana Janžek, 8.r 

VINCEKOVO U RADOBOJU — OBILJEŽEN POČETAK NOVE VINOGRADARSKE GODINE 


Kao i svake godine po- 
vodom blagdana sv. Vinka, 
Udruga vinogradara i vinara 
»Radobojski pajdaši“  sim- 
bolično je obilježila početak 
nove vinogradarske godine. 
Ove godine susret je održan 
u vinogradu Cigula Mije u 


Gornjoj Šemnici. Šezdesetak 
vinogradara uz nazočnost 
mjesnog župnika vlč. Tomi- 
slava Novosela i domaćih 


muzikaša prisustvovalo je 
činu rezanja prvog čokota i 
molitvi za uspješnu vinogra- 
darsku godinu. 


Naime tradicija nalaže da 
na trs valja objesiti kobasice 
i slaninu, obrezati prve trso- 
ve, i zaliti ih novim vinom sa 
željom da nova vinogradar- 
ska godina bude što rodnija i 
uspješnija. 


Nakon čina rezanja u do- 
broj atmosferi za koju su se 
pobrinuli ovogodišnji doma- 
ćin i muzikaši susret je na- 
stavljen uz druženje i razmje- 
nu iskustava o obradi, i zaštiti 
vinograda i vina. 


OBAVIJEST STANOVNICIMA 
OPLINA 
RADOBOJ | JESENJE 


Ovim putem obavješta- 
vamo stanovnike Radoboja 
i Jesenja da se Porezne pri- 
jave za proteklu godinu is- 
punjavaju na isti način kao i 


prije, odnosno da još uvijek 
na snazi ostaju olakšice koje 
stanovnici imaju po osnovi 
života u brdsko-planinskim 
područjima. 


U Radoboju organizirana 


perečeha 


Članice Ženske inicijative HNS-a podružnice Radoboj or- 
ganizirale su ove subote 25. siječnja 2014. godine ,perečehu“ 
sa željom da se prisjete starih običaja svojih baka i djedova. 


Danas su nažalost perečehe postale izuzetak, kao i prili- 
ke da se one iskuse na izvorni način. Sa željom da taj običaj 
u neka buduća vremena i one prenesu na ispravan način na 
svoja pokoljenja, članice ZI HNS-a Radoboj pozvale su i udo- 
maćile članice Uduge Naš zavičaj koje svojim aktivnim dje- 
lovanjem štite naše ,stare“ običaje, odnosno našu tradiciju 
od zaborava. Ugodnom i vedrom druženju ispunjeno smije- 
hom, pjesmom i prepričavanjem dogodovština sa perečeha, 
doprinijeli su i muzikaši koji su svojom pjesmom upotpunili 


ugodne trenutke druženja. 


GILE 

TRADICIONALNI MALONOGOMETNI 
DVORANSKI TURNIRI 
ZA REGISTRIRANE KLUBOVE 


U zimskom periodu kada na travnatim terenima prevladava 
mir i tišina zbog prekida redovitog natjecanja, Nogometni savez 
Krapinsko-zagorske županije tradicionalno organizira malonogo- 
metne dvoranske turnire za registrirane igrače nogometnih klubo- 
va. Tako su tijekom minulih blagdana i nogometaši nogometnog 
kluba ,Radoboj“ u kategorijama od limača do veterana sudjelovali 
na dvoranskim turnirima širom županije. 


Turnir za limače održan je u Zlatar Bistrici u kojem su mlade 
snage Radoboja pobijedile Pregradu sa 3:0, te izgubile od Ivančice 
iz Zlatar Bistrice sa 1:3. U kategoriji mlađih pionira dvoranski tur- 
nir održan je u Bedekovčini. U prvom krugu nogometaši Radoboja 
izgubili su od Oroslavlja 1:2, te pobijedili Tondach iz Bedekovčine 
sa 3:0. U drugom krugu izgubili su minimalno od nogometaša Oro- 
slavlja sa 0:1. Stariji pioniri snage su odmjerili na dvoranskom tur- 
niru u Pregradi na kojem su pobijedili Slogu iz Konjšćine sa 6:1, a 
izgubili od Jedinstva iz Sv. Križa Začretja sa 0:2. U kategoriji juniora 
predstavnici Radoboja sudjelovali su na turniru u Krapini, te posti- 
gli sljedeće rezultate; pobijedili Rudar Dubravu sa 2:1, te izgubili od 
Zagorca iz Krapine sa 0:1 i Schiedela iz Novog Golubovca sa 1:3. 


Zapaženi uspjeh ostvarila je ekipa seniora. Na malonogomet- 
nom dvoranskom turniru za registrirane klubove ,CUP ZAGORJA“ 
u športskoj dvorani osnovne škole K.Š. Gjalski u Zaboku osvojila 
je treće mjesto. U prvom krugu natjecanja uvjerljivo su pobijedi- 
li Rudar Dubravu sa 5:0, te u susretu prepunom golova Jedinstvo 
iz Začretja sa 6:5. U drugom krugu seniori Radoboja pobijedili su 
Stubicu sa 3:2, te Pregradu sa 5:4. Nakon odigrana dva kruga ekipa 
NK Radoboja izborila je mjesto u samoj završnici natjecanja. U po- 
lufinalnom susretu ekipa Radoboja izgubila je od ekipe Straža sa 
1:7 koja je kasnije u finalnom susretu nadmoćno pobijedila Inkop 
iz Poznanovca sa 9:0. U utakmici za treće mjesto mogometaši NK 
Radoboja pobijedili su ekipu Vatrogasac iz Brezove sa 3:0. Valja na- 
pomenuti kako je evo godine na turniru sudjelovao rekordan broj 
ekipa, čak 26, te je samim time osvajanje trećeg mjesto odličan 

Na malonogometnom dvoranskom turniru sudjelovala je i eki- 
pa veterana Nogometnog kluba Radoboj. Natjecanje je održano u 
Krapini, a ekipa veterana postigla je sljedeće rezultate; pobijedila 
je ekipu Rudara iz Mihovljanja sa 3:1, podijelila bodove sa ekipom 
iz Pregrade (rezultat 3:3), te izgubila od ekipa Jedinstva iz Začretja 
sa 1:5. 


Završetkom dvoranskih turnira Nogometnih klub Radoboj po- 
lako se okreće prema nastavku proljetne sezone 1. županijske no- 
gometne lige. 

STANKO CEROVEČKI 1947.-2014. 


BIO JE MALI VELIKI ČOVJEK 


Radobojsko groblje bilo 
je 15. siječnja 2014. godine 
još jednom mjesto okupljanja 
više stotina građana, koji su 
se došli oprostiti od STANKA 
CEROVEĆKOG, popularnog Vr- 
ganja kako su ga uglavmnom 
oslovljavali. Rođen u seljačkoj 
obitelji 1947. godine zaposlje- 
nje dobiva u Krapinskoj tek- 
stilnoj industriji, a nakon skla- 
panja braka seli se na imanje 
svoje supruge Božice u Ore- 
hovec Radobojski. Prihvaća 
se, kao i mnogi drugi Zagorci, 
uz rad u tvornici i poslova na 
poljoprivredi. Jedan je među 
prvima na ovom području 
koji kupuje traktor i potrebne 
priključke te uz obradu svojih 
njiva iz usluge obrađuje po- 
ljoprivredne površine svojih 
mještana. Mnoge sate, često 
i noću, provodi na traktoru i 
kako je to na pogrebu izme- 
đu ostalog naglasio radoboj- 
ski župnik Tomislav Novosel, 
mnogo je zrna žita i klipova 
kukuruza ubrano s njiva koje 
je obradio Stanko Cerovečki. 

Krećući se uvijek među 
sumještanima, svojom vedri- 
nom unosi raspoloženje gdje 
god da se našao. Jedan je od 

prvih poljoprivrednika s ovog 
područja koji se bavio poljo- 
privredom i stočarstvom orga- 
nizirano ostvarujući određene 
prihode prodajom svojih pro- 
izvoda. 


Na samom početku demo- 
kratskih promjena uključuje 
se u političku aktivnost, kao 
pripadnik HDZ-a sudjeluje u 
nabavi oružja namijenjenog 
za obranu Hrvatske, a nakon 
ponovne uspostave Općine 
Radoboj, premoćno  pobje- 
đuje u svojoj izbornoj jedinici 
i postaje općinski vijećnik u 
mandatu 1993.- 1997. Na listi 
HDZ-a izabran je u Općinsko 
vijeće i u drugom mandatu 
te dužnost obavlja do 2001. 
godine. Uz aktivnosti u okviru 
HDZ-a i Općinskog vijeća Stan- 
ko Cerovečki aktivno sudjeluje 
u radu i financiranju i brojnih 
udruga građana od lovačkog 
društva preko vinogradara do 
kuburaša. 


Općina Radoboj ostala je 
tako bez još jedne osebujne 
osobe koju će mnogi još dugo 
pamtiti, jer kako je to naglasio 
župnik Novosel «Bio je mali, ali 
veliki čovjek» 


